Օրերս Երեւանում կայացած Հայաստան- Սփյուռք 5-րդ համաժողովի ընդհանուր մթնոլորտը իր դրական ազդեցությունն է ունենալու ողջ հայության վրայ: Ելույթներից, հնչող կարծիքներից եւ առաջարկներից բացի այս ժողովը եւս մեկ անգամ ցույց տվեց հայության ունեցած ներուժը: Հայաստանի համար կենսական եւ հիմնարար ազդակ համարվող սփյուռքահայությունը պիտի շարունակի մնալ պահանջատեր եւ բոլոր տեսակի տագնապների դեմ պայքարող: Ու պայքարի ճակատում ամենահիմնարար դերը վստահվել է հայկական մամուլին: Առաքելության եւ ազատ խոսքի հիմունքներով կերտված հայ մամուլը պետք է դառնա մեր հայելին ու ջանքեր գործադրի Սփյուռքը կապել Հայրենիքին եւ Հայրենիքը Սփյուռքին: Պիտի փորձենք գտնել այն իմաստները, որոնք առավել կմիավորեն մեզ: Մեր ժողովրդի հավաքական ձգտումների երկար ճանապարհի վրա կան բազում օազիսներ, կան լույսի փոքր կանթեղներ, որոնք պետք է լուսավորեն մեր ընթացքը: Հարյուր մղոնի ճանապարհը սկիզբ պետք է առնի առաջին քայլով, եւ վստահ եմ, որ մեր երթը պիտի չկաշկանդվի Ցեղասպանության 100-ամեակի համալրումով: Կապրենք նոր հանգրվան, եւ այդ հանգրվանին ընդառաջ՝ բոլորիս պահանջը հայրենիքի կողքին լինելու հրամայականն է: Կառչել այն արժեքներին, որոնք տարանջատում են մեր ժողովրդի հավիտենական արժեքները: Ահա մեր առաքելությունը՝ հայկական մամուլի իրական առաքելությունը: